ยกของขึ้นที่สูง! น้องน้ำมาแล้ว
ยกของขึ้นที่สูง! น้องน้ำมาแล้ว
3 ต.ค. 2559

ผู้สื่อข่าวรายงานว่า วันนี้ เมื่อเวลา 16.25 น. สำนักการระบายน้ำกรุงเทพมหานคร ตรวจพบฝนเขตประเวศ สวนหลวง บางซื่อ จตุจักร พญาไท หลักสี่ บางเขน อ.เมืองนนทบุรี อ.ปากเกร็ด ปริมาณฝนรวมสูงสุดเขตบางซื่อ 73.0 มม.
ทั้งนี้ มีรายงานว่า ถนนงามวงศ์วาน บริเวณตลาดพงษ์เพชร, ปากซอยชินเขต มีน้ำท่วมขังผิวจราจร 2 เลน สูงประมาณ 15-20 ซม. เป็นทางยาวประมาณ 500 ม., ถนนเทศบางสังเคราะห์ บริเวณหน้าตลาดประชานิเวศน์ น้ำท่วมขังผิวจราจร 2 เลน สูงประมาณ 15-20 ซม. ระยะทางยาว 200 ม.
ขณะที่ ถนนประดิพันธ์ แยกสะพานควาย (ทั้ง 2 ฝั่ง) น้ำท่วมขังผิวจราจร 1 เลน สูงประมาณ 10-15 ซม. ระยะทางยาว 100 ม., ถนนแจ้งวัฒนะ หน้าศาลรัฐธรรมนูญถึงบริษัท มีโอที มีน้ำท่วมขังผิวจราจร 1 เลน สูงประมาณ 10-15 ซม. เป็นทางยาวประมาณ 400 ม., ถนนพหลโยธิน บริเวณวงเวียนบางเขนมีน้ำท่วมขังผิวจราจร 2 เลน สูงประมาณ 10-15 ซม. ระยะทางยาวประมาณ 50 ม.
จากนั้น เวลา 17.00 สำนักการระบายน้ำ ตรวจพบฝนปานกลางเขตดอนเมือง หลักสี่ บางซื่อ จตุจักร ลาดพร้าว บางเขน ดุสิต บางพลัด ลาดกระบัง และพื้นที่อื่นๆฝนตกเล็กน้อย
